**Tittelseier for LIQUI MOLY**

Leserne av det tyske tidsskriftet Sport Auto har for første gang stemt frem LIQUI MOLY til beste oljemerke

**Oktober 2017 – I år gikk det helt til topps. Tidligere når det tyske tidsskriftet Sport Auto har bedt leserne sine om å kåre beste oljemerke, har LIQUI MOLY havnet på andreplass. Denne gangen har det mellomstore selskapet imidlertid blitt stemt frem som nummer én.**

«Det er en stor hedersbevisning for oss», betoner Peter Baumann, markedsføringssjef hos LIQUI MOLY. «Med et teknisk produkt som motorolje, som jobber usynlig i motoren, er det ekstra viktig at bilførerne kan stole på merket.» I kategorien Pleiemidler rykket LIQUI MOLY dessuten opp fra tredje- til andreplass. Engasjementet i motorsport har med stor sannsynlighet hjulpet LIQUI MOLY å stige i kurs hos de motorsportinteresserte leserne av Sport Auto.

Utmerkelsen fra Sport Auto er ikke den første leserkåringen LIQUI MOLY vinner. Allerede i vår ble LIQUI MOLY kåret til beste oljemerke av Auto Bild, Auto Motor und Sport, Auto Zeitung og Motor Klassik. At det mellomstore selskapet klarer å hevde seg overfor bransjegigantene i slike leserkåringer «er ingen selvfølge», påpeker Peter Baumann. «Det er resultatet av den iherdige innsatsen som hver av oss gjør for å tilby bilførerne førsteklasses kvalitet.»

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de